Алитургиатә текстқәа

## Аџьшьаараиаша амҽыша аушьҭыгатә ҭраԥа́р, 2-тәи абжьы
Уныхацқьа ҳаихырхәоит, Абзиара зду, /

ҳшьацәхнысларақәа ҳанаужьырц ҳуҳәо, Қьырса ҳ-Анцәа;

Уныхацқьа ҳаихырхәоит, Абзиара зду, /

ҳшьацәхнысларақәа ҳанаужьырц ҳуҳәо, Қьырса ҳ-Анцәа; /

избанзар хатәгәаԥхарала иуҭаххеит [цәеижьла] Аџьар ахь ахалара, /

Иушаз [ауаа], аӷа [аҩсҭаа] импыҵахалаз, рхы рақәиҭтәразы. /

Убри азы џьшьяара уҭо,

Узҿаҳҭуеит: /

«Гәырӷьарыла зегь урҭәит, /

аԥсабара [зегь] еиқәзырхарц иааз ҳ-А́иқәырхаҩ!»

### Аџьшьараиаша амҽыша ақада́қь, зхатә ҳәашьа змоу, 4-тәи абжьы
Нҵашьа змам Аб [Анцәа] Иажәа [Иаса] /

Ижьраан, Нцәадзыхшаз, Быҟнытә ианҵан, /

ирхәынгаз аҭе́иҭыԥшгьы аханатә ишыҟаз еиҭашьақәыргыланы, /

Инцәатәу аԥшӡара иа́лаиӡҩеит. /

Аха [ҳаргьы], ҳаиқәырхара [шыҟало] агәра го, /

усла, ажәа́ла Иара [Иаса] дааҳарԥшуеит.

***Ажәытәӡатәи аеллин бызшәахьтә аиҭага''' : архимандрит Дараҭ (Дбар)''

***Аредактор** : Тамила Аршба.''

== Ацқьа Иуа́на Аӡӡаахҩы иҭраԥа́р (аушьҭыгатә), 2-тәи абжьы ==
Ауаҩиаша дыргәалашәоит ибзарӡы ҳәо, /

уа уакәзар, [Қьырса] Иаԥхьагыла, /

ҳ-Аҳ Ду и́шаҳаҭра ада уҭахӡам: /

аиашазы уцәырҵит /

аԥаимбарцәа ирылкаау уакәны , /

избанзар иуаҭәашьахеит /

Зыхьӡ [ажәлар] ирылаҳәаз [Иаса] /

аӡырҩаш аҟны аӡы иӡаахра. /

Уи азоуп аҵа́быргазы агәаҟра ухганы, /

Анцәа, цәеижьла Ицәырҵыз, /

аԥсабара агәнаҳа иаҵалаз, /

арыцҳашьара дугьы ҳаназшьаз /

Ихьӡ гәырӷьаҿҳәашаны /

быжьра-быжьҵәа инанагаз ирылазҳәаз.

***Ажәытәӡатәи аеллин бызшәахьтә аиҭага*' : архимандрит Дараҭ (Дбар)*

***Аредактор** : Тамила Аршба.*

== Тропарь и кондак Вознесения Господня на абхазском языке ==
Қьырса Ихалара. Мықәтәи Аевангелион аҟнынтә аминиатиура. 1300 ш. (асахь.)

=== Қьырса Ихалара аушьҭыгатә ҭраԥа́р, 4-тәи абжьы ===
Хьӡы-ԥшала [жәҩан ахь] Ухалеит, /

Қьырса ҳ-Анцәа, /

Уҵаҩцәа ргәырӷьаны /

Аԥсы Цқьа дшааушьҭуа раҳәаны, /

қәныҳәаралагьы /

Анцәа шуакәҵәҟьоу шьақәырӷәӷәо, /

[Уара], аԥсабара Аҿыхыҩ.

=== Қьырса Ихалара ақада́қь, зхатә ҳәашьа змоу, 6-тәи абжьы ===
Ҳ а ҳзы Угәы иҭаз нагӡаны, /

адгьыл аҿгьы иҟоу ижәҩантәқәоу инарымаданы, /

хьӡы-ԥшала [жәҩан ахь] Ухалеит, Қьырса ҳ-Анцәа, /

ҳауҟәумган, аха Уҳацры́мшәо Уҳа́цыҟаз, /

Узҭахугьы рықәҿыҭуа: /

«Са сшәыцуп, аӡәгьы дышәҿагы́лам!»

***Ажәытәӡатәи аеллин бызшәахьтә аиҭага** : архимандрит Дараҭ (Дбар)*

***Аредактор** : Тамила Аршба.*

== Тропарь и кондак Воздвижения Креста Господня на абхазском языке ==

=== Аџьар а́ҳаракра аушьҭыгатә ҭраԥа́р, 1-тәи абжьы ===
Иеиқәырха, ҳ-Аҳ Ду, Ужәлар, /

Уагьақәныҳәа иуҭынхаз, /

ақәылаҩцәа риа́аира /

ҳаҳцәа иранашьо, /

Уџьарлагьы Ууаажәлар хьчо.

=== Аџьар а́ҳаракра ақада́қь, зхатә ҳәашьа змоу, 4-тәи абжьы ===
Гәаԥха́шақә Аџьар иха́галаз, Қьырса ҳ-Анцәа, /

Ухьӡ зыхҵоу иҿыцу Ууаажәлар /

Угәшаҭара ранашьа. /

Умчала иргәырӷьа Нцәа дхазҵо ҳаҳцәа, /

ирабашьуа ириааиртә ацхыраара рыҭ, /

Ужәҩахыргьы рыгмыз, /

аҭынчра абџьа́рҵас, уззы́миааиуа аҷа́нҳәаҭ ҳас иҟоу Уара.

***Ажәытәӡатәи аеллин бызшәахьтә аиҭага** : архимандрит Дараҭ (Дбар)*

***Аредактор** : Тамила Аршба.*

== Тропарь и кондак св. Николаю Чудотворцу на абхазском языке ==

=== Ацқьа Никәала иҭраԥа́р (аушьҭыгатә), 4-тәи абжьы ===
Ақьырсианцәа рхаҵара́ ԥҟа́раси, /

ауаҩ қьы́ԥш иныхаҵаси, /

аҽынкылара рҵаҩҵаси /

иҟоу зегьы Зырҵабыргуа [Қьырса] /

иухьчо уаа удирбеит. /

Уи азоуп изурҳаз ҽҳарамкрала — аҳаракыра ду, /

аӷа́ррала — амал ду. /

Ҳ-Аб, аԥшьаҩыеиҳабы Никәала, /

Қьырса ҳ-Анцәа уҳазиҳәа /

ҳаԥсқәа реиқәырхаразы.

=== Ацқьа Никәала иқада́қь, 3-тәи абжьы Иаҳҳәоит Қьырса Иира ақада́қь «Аҭыԥҳа́ иахьа» иеиԥшны ===
Ми́ра [ақалақь] аҟны, Ацқьа, /

иҵабыргу Ныхаԥааҩс урызцәырҵит, /

избанзар Қьырса игәырӷьаҽҳәаша нагӡаны, Аԥшьа, /

ужәлар уԥсы рыҳҭнуҵеит, /

ха́ра здымызгьы аԥсра иацәугеит; /

уи азоуп Анцәа илԥха а́маӡа амаҵзуҩ́ ду ҵас узыԥшьаха́з.

*'Ажәытәӡатәи аеллин бызшәахьтә аиҭага** : архимандрит Дараҭ (Дбар)

**Аредактор** : Тамила Аршба.

== Тропарь и кондак Введения во храм Богородицы на абхазском языке ==

=== Нцәадзыхшаз аныҳәараҭахь Лнагара аушьҭыгатә ҭраԥа́р, 4-тәи абжьы ===
Иахьа Анцәа Ду ауаа дшырзыразхо ацәыргареи /

реиқәырхарагьы шыҟало рыларҵәареи иамшуп: /

Анцәа Иныҳәарҭа Аҭыԥҳа лабҿаба даҭаауеит, /

Қьырсагьы зегьы дрылалҳәоит. /

Ла лоуп ҳаргьы быжь-дула зықәҿаҳҭуа: /

Бгәырӷьала, Ҳазшаз ҳалахь ианиҵаз назыгӡаз!

=== Нцәадзыхшаз аныҳәараҭахь Лнагара ақада́қь, 4-тәи абжьы ===
Ҳаиқәырхаҩ иныхацқьас иҟалаз,/

хәызмам амҳареи Аҭыԥҳаи, /

Анцәа илԥха идшой аҭаҵәахырҭеи, /

иахьа днагахоит ҳ-Аҳ Ду иҩнахьы, /

иагьлыциҩналгоит алԥхагьы /

Инцәатәу Адысы иацу. /

Анцәа Имаалықьцәа ашәа лзырҳәоит; /

Ижәҩантәу қьаланы иҟоу Лара. ** ** 

***Ажәытәӡатәи аеллин бызшәахьтә аиҭага*' : архимандрит Дараҭ (Дбар)*

***Аредактор** : Тамила Аршба.*

== АԤСНЫ ОРҬОДОҚС НЫХА АМЗАР ==

=== ҚЬЫРСА ИЖЬЫХСАРА. АЦ. УАСИЛ ДУ ===
*'1 января (14 января)** [1] . Обрезание Господа нашего Иисуса Христа. Святитель Василий Великий, епископ Кесарии Каппадокийской († 379 г. [2] ). Литургический год.

**Ажырныҳәамза 1 (Ажырныҳәамза 14, жәытәла)** . Ҳ-Аҳ Ду Иаса Қьырса жьыла ихсара́ (иркьаҿ. Қьырса Ижьыхсара́, ма Исуна́ҭра). Ацқьа Уасил Ду, Каппадоки́атәи Кеса́риа аԥскәаба́зхада († 379 ш.). Ажырныҳәа.

=== Ац. Уасил Ду Илитурги́а. ===
**Утреня:** Евангелие от Иоанна, **36 стих (10:9–16)** [4] .

**Шьыжьныҳәара** : Иуана иҟынтә Агәырӷьаҿҳәа́ша, **36-тәи ацыԥҵәа́ха (10:9–16)** .

**Литургия:** ''Обрезание'' : Колоссянам, **254 стих (2:8–12)** . Евангелие от Луки, **6 стих (2:20–21, 40–52)** . ''Св. Василий Великий'' : Послание к Евреям, **318 стих (7:26 – 8:2)** . Евангелие от Луки, **24 стих (6:17–23)** .

**Алитургьи́а** : ''Ажьыхсара́ (Асуна́ҭра) иазку'' : Кәаласса́а рахь, **254-тәи ацыԥҵәа́ха (2:8–12).** Лука́с иҟынтә Агәырӷьаҿҳәа́ша, **6-тәи ацыԥҵәа́ха (2:20–21, 40–52)** . ''Ац. Уасил Ду изку'' : Ауриацәа рахь, **318-тәи ацыԥҵәа́ха (7:26 – 8:2)** . Лука́с иҟынтә Агәырӷьаҿҳәа́ша **, 24-тәи ацыԥҵәа́ха (6:17–23).**

**Отпуск** : «В восьмой день обрезан Христос, Бог наш истинный, для спасения нашего…»

**Аушьҭра** : «Ҳиқәырхаразы аабатәи амш азы ажьыхсара́ здызкылаз Қьырса ҳ-Анцәацәҟьа…». 

=== Шьыжьныҳәараан ===
Иуана иҟынтә Агәырӷьаҿҳәа́ша (Аеванге́лион) цқьа аадхьяра:

**Иҳәеит ҳ-Аҳ Ду изнеиз рахь:** <sup>9</sup> Сара — сгәашәуп: Сыла иҭало деиқәхоит, дагьҭалоит, дагьҭыҵуеит, аҳәырҭагьы ибоит. <sup>10</sup> Аӷьыч дзаауа, аӷьычреи, ашьреи, ақәхреи мацаразоуп; Сара сзааз [суасақәа] абзазара рымазаарац, инамыцхәынгьы ирымазарац азоуп. <sup>11</sup> Сара сыхьча бзиоуп. Ахьча бзиа иуасақәа иԥсы рыхҭниҵоит; <sup>12</sup> Қьы́рала инкылоу — уи дыхьчаҩым, ауасақәагьы иара итәым, ақәыџьма шаауа бангьы иуасақәа ааныжьны дыҩуеит; ақәыџьмагьы ауасақәа мҵанарсуеит, егьеимнарпуеит. <sup>13</sup> Қьы́рала инкылоу аусуҩ дыҩуеит, избанзар қьы́рала иихьчо ауасақәа хьаас имаӡам. <sup>14</sup> Сара сыхьча бзиоуп, истәқәоу здыруеит, даргьы Сара сырдыруеит: <sup>15</sup> Аб сшидыруеидш, Саргьы Аб дыздыруеит, ауасақәагьы сыԥсы рыхҭнысҵоит. <sup>16</sup> Исымоуп ари суасагәар иатәым егьырҭ ауасақәагьы; урҭгы сыдсыԥхьалоит, Сыбжьгьы раҳап, иагьыҟалап гәарҭакны, ахьчагьы даӡәны [7] .

36-тәи ацыԥҵәа́ха (10:9–16)


36 стих (10:9–16) 

**Алитургиаҿы. Ажыхсара́ (Асуна́ҭра) иазку.**

Ацқьа цҳаражәҳәаҩ Па́улос Кәаласса́а ирзишьҭыз ацҳамҭа аԥхьара:

**Ацәа** , <sup>8</sup> шәгәышәҽаныз, аӡәы шәхимхразы Қьырса иҟынтә акәымкәа, ауааи аԥсабареи рыҟнытә иаауа иҟам-иным ала; <sup>9</sup> Избанзар Иара ицәеижь иалалеит, уа иагьыҟоуп Анцәа Инцәара зегьы нхаарҭәааны, <sup>10</sup> шәаргьы Уи — Алагамҭақәеи Амчхарақәеи Ирхадоу иҿы еиҳабырас иҟоу зегь, Мчхарас иаԥу зегьы Ирхадоу — иҿы ишәыҭахоит ихарҭәаау/иԥкым, инаӡоу аԥсҭазаара. <sup>11</sup> Иара ила напыла иҟаҵам ажьыхсара́ шәыдышәкыл, Қьырса иитәу ажьыхсара́ла шәцәеижь иалоу а́иакәым шәцәамаҭәеидԥш ишәшәы́ххаразы. <sup>12</sup> Қьырса] анышә шәи́цамадахеит, аҳа шәагьи́цбзахеит Анцәа, [Қьырса] аԥсцәа рахьтә дзыргылаз имч агәра ахьыжәгаз азы.

254-тәи ацыԥҵәа́ха (2:8–12)  

**Алитургиаҿы. Ац. Уасил Ду изку.**

Ацқьа цҳаражәҳәаҩ Па́улос Ауриацәа ирзишьҭыз ацҳамҭа аԥхьара:

**Аишьцәа** , <sup>26</sup> иаҳҭахуҵәҟь Аԥшьаҩы́хада — ицқьоу, цәгьяреи ҟьашьреи злам, иакәы́м зуа ирылгоуи ажәҩангьы инахыҳәҳәаны иҟалази Иоуп. <sup>27</sup> Уи изы иаҭахӡам, егьырҭ аԥшьаҩы́хадацәа ишыҟарҵо аидш, есы́ҽны аӡатәқәа рнагара: аԥхья дара рхаҭақәа иакәы́мкәа ируз азы, нас ажәлар иакәы́мкәа иҟарҵаз азы. Ари зегьы Иара [Қьырса] зныкала иҟаиҵеит Ихаҭа ӡатәс иҽаныҟаиҵа. <sup>28</sup> Аԥҟара ԥшьаҩы́хадацәас иқәнаргылоит ауаа аԥсыҽрақәа шрымоугьы, аха Аԥҟара ашьҭахь қәра́ла иҳәаз Ажәа Ԥшьаҩы́хадас дықәнаргылеит ахаа́назы инаӡаны иҟалаз Аԥа. <sup>1</sup> Иаҳҳәаз аҟынтә ихадоу — абас еиԥш иҟоу Аԥшьаҩы́хада дахьҳамоу ауп, Уи ажәҩан аҿы Иҳаракӡоу [Анцәа] Иҭро́н арыӷьарахьала итәаз, <sup>2</sup> амаҵгьы зуа Ицқьаӡоу аҭыԥи ауаҩы иа́кәымкәа, ҳ-Аҳ Ду иргылаз иҵабыргу Ашьԥеи рыҟны.

318-тәи ацыԥҵәа́ха (7:26 – 8:2) 


**Алитургиаҽы. Ажыхсара́ (Асуна́ҭра) иазку.**

Лука́с иҟынтә Агәырӷьаҿҳәа́ша (Аеванге́лион) цқьа аадхьара:

**Усҟантәи аамҭазы** <sup>20</sup> ихынҳәит ахьшьцәа, ираҳази излаԥшызи рзы Анцәа хьӡи-ԥшеи иҭо, ибзырӡы ҳәо; зегьы [Амаалықь] ишреиҳәаз еиԥш иҟан. <sup>21</sup> Аамшы́ ниасны Асаби ижьыхсара́ аамҭа анааи, Иаса ихьӡырҵоит — [Иан] лцәа далашәаанӡа Амаалықь ишихьӡитәхьаз еиԥш. <sup>40</sup> Асаби изҳа-зыӷьон, доуҳала дыӷәӷәахон, ҟәыӷарыла дыҭәуан, Анцәа илыԥхагьы иман. <sup>41</sup> Дзыхшаз есышықәса Мшаԥныҳәазы Иерусалимҟа ицон. <sup>42</sup> Жәаҩа шықәса анихыҵ, урҭ аныҳәазы ишаԥыз еиԥш, Иерусалим ихалт. <sup>43</sup> Аныҳәамшқәа анхыркәшаха, дара хынҳәит, Аҷкәын Иаса Иерусалим дынхеит; Иасы́фи Иани уи рызгәамҭеит. <sup>44</sup> Ирыцыз дрылоуп ҳәа ргәы иаанагон; мышныҟәарак инеихьаны ауп, рыуацәеи ирдыруази рыбжьара иазҵаара ианалага. <sup>45</sup> Данырымба, и́ԥшааразы Иерусалимҟа ихынҳәит. <sup>46</sup> Хымш рышьҭахь аныҳәарҭаҟны дрыԥшааит арҵаҩцәа дрылатәаны данырзыӡырҩуаз, данразҵаауаз аамҭазы. <sup>47</sup> Изыӡырҩуаз зегьы ихәыцшьеи иҟаиҵоз аҭакқәеи рзымбатәбаран. <sup>48</sup> Данырбагы иџьаршьеит, Ангьы лԥа лхы наиқәкны: Сыҷкәын, абас заҳзууи? Уабгьы Саргьы агәырҩа ҳагеит ҳашушьҭаз ҳәа иалҳәеит. <sup>49</sup> Сзышәыԥшаауаз? – иҳәеит Иаргьы. Ишәзымдырӡоз Саб иҩнаҿы сыҟазарц шахәҭоу? <sup>50</sup> Аха дара иреиҳәаз ажәақәа рзеилымкааит. <sup>51</sup> [Нас] Дрыцны [Иерусалимнтә] дылбааит, дагьяаит Назаре́ҭ, рҳәатәаҿгьы дыҟан. Иангьы арҭ ажәақәа зегьы лгәы иҭаҵәахны илыман. <sup>52</sup> Иаса иакәзар, қәралеи ҟәыӷаралеи изҳауан, имаз алԥхагьы гәа́хәара ду рнаҭон Анцәагьы ауаагьы.


6-тәи ацыԥҵәа́ха (2:20–21, 40–52)  

**Алитургиаҽы. Ац. Уасил Ду изку.**

Лука́с иҟынтә Агәырӷьаҿҳәа́ша (Аеванге́лион) цқьа аԥхьара:

**Усҟантәи аамҭазы** <sup>17</sup> [Иаса иҵаҩцәа] дрыцылбааны адәкаршәраҿы днагылт. Абра [егьырҭ] иҵаҩцәа жәпаҩык, иара убас Иуде́а зегьы аҟынтәи, Иерусалимынтәи, Ти́ри Сидо́ни рыгаҿақәа рахьтә иаақәаз ҵҩа змамыз ажәлар <sup>18</sup> еизеит Иара разы, рчымазарақәа ихәышәтәразы, убас аԥсымыцқьақәа зханы игәаҟуазгы алиргаразы. Иара зегьы ихәышәтәуан. <sup>19</sup> Ажәлар зегьы Иахьикьысшаз иашьҭан, избанзар ихылҵуаз амч зегьы рзы ихәышәтәыган. <sup>20</sup> Иаргьы иҵаҩцәа ихы нарықәкны ацәажәара дналагеит: Насыԥ шәымоуп ирыцҳахәу, избанзар шәара шәоуп Анцәа Иаҳра зтәу. <sup>21</sup> Насыԥ шәымоуп иахьа имлашьуа, избанзар [Анцәа ила] шәгәы ҭәраны шәыҟоуп. Насыԥ шәымоуп иахьа иҵәыуо, избанзар шәгәырӷьараны шәыҟоуп. <sup>22</sup> Насыԥ шәымоуп Ауаҩытәыҩса Иԥа имшала ауаа цәымӷс шәаныркуа, шәанрылырцо, шәцәа анышәхырхуа, шәыхьӡ цәгьаны ианрыладырҵәо. <sup>23</sup> Шәгәырӷьала убри аҽны, шәагьыкәашала, избанзар ажәҩан аҟны аҳамҭа ду шәзыԥшуп. Абас акәын абарҭ ауаа рабацәагьы аԥаимбарцәа (адырҩцәа) ишрызныҟәоз.

24-тәи ацыԥҵәа́ха (6:17–23)


Ацқья Уасил Ду иҭрадада́р (аушьҭыгатә), 1-тәи абжьы


**Адгьыл зегьы иахыҵәеит убжьы, /**

**уажәа аднакылеит азы: /**

**уи ала адо́гмақәа нцәақәнагала ишьақәурӷәӷәеит, /**

**иҟоу зегьы рыԥсабара деилуркааит, /**

**ауаа рҵасқәагьы урԥшӡеит. /**

**Иаҳратәу [Уасил] аԥшьаҩы, /иԥшьоу ҳаб,/**

**Қьырса Анцәа уҳазиҳәа /**

**ирыцҳашьара ду ҳанаишьартә.**

 

Ацқь Уасил Ду иқада́қь, 4-тәи абжьы


**Аныха /рқәаца́шьа змам уасхырс уазцәырҵит,/**

**ауаа зегьы набыцра зқәым амазара рызшо, /**

**уи [амазара] удо́гмақәа рыла амҳәыр аархо, /**

**ижәҩантәу аазыртуа / Уасил ԥшьа.**


«Қьырса аԥсцәа рахьтә Игылара баны»

Қьырса аԥсцәа рахьтә Игылара баны, /

ҳиеихырхәап Ицқьоу ҳ-Аҳ Ду Иаса, /

иакәы́м зымуц Иараӡәк. /

Уџьар ҳаихырхәоит, Қьырса, /

аԥсцәа рахьтә Угы́ларацқьа/

ҳазышәаҳәоит иагьхьыӡраҳгоит, /

Уара ҳ-Анцәа уоуп азы, /

Уда даҽаӡәы дҳаздыруам, /

Ухььыӡ ауп иаҳҳәо. /

Шәааи, анцәахаҵара́ змоу зегьы, /

Қьырса аԥсцәа рахьтә Игыларацқьа /

ҳаихырхәап, /

аба́р, аԥсабара зегьы Џьарла /

агәырӷьара азааит азы. /

Есқьынгьы Қьырса абзиа изҳәауа, /

ҳазышәаҳәоит аԥсцәа рахьтә Игылара. /

Ҳара ҳзы Аџьар икыдырҵаз, /

ԥсрала аԥсра аԥызхыз.

**Ажәытәӡатәи аеллин бызшәахьтә аиҭага**: архимандрит Дараҭ (Дбар)

**Аредактор** : Тамила Аршба, Арда Ашәба. 


**«Қьырса аԥсцәа рахьтә Игылара баны»**

**Қьырса аԥсцәа рахьтә Игылара баны, /**

**ҳиеихырхәап Ицқьоу ҳ-Аҳ Ду Иаса, /**

**иакәы́м зымуц Иараӡәк. /**

**Уџьяр ҳайхырхоит, Қьырса, /**

**аԥсцәа рахтә Угы́ларацқьа/**

**ҳазышәаҳәоит иагьхьыӡраҳгоит,…'''